شه‌فه‌ق نيوز/ سه‌رچه‌وه‌يگ نوێنه‌رايه‌تى ئاشكراى ئه‌وه‌ كرد هيزه‌يل سياسى ره‌سينه‌سه‌ ريككه‌فتنيگ ئه‌را ده‌نگداين له‌بان 12 كانديد له‌ كابينه‌گه‌ى مسته‌فا كازمى سه‌رۆك وه‌زيره‌يل راسپارياى.
سه‌رچه‌وه‌گه‌ ك نه‌تواس ناوى ئاشكراى بدێ، ئه‌را شه‌فه‌ق نيوز وت: هيزه‌يل سياسى پشتگير كازمى له‌ فراكسيۆنه‌يل جياجياى شيعه‌ و سنى و كورد له‌ى سه‌عاته‌يل دوياخره‌ ريككه‌فتنه‌ له‌بان ده‌نگداين وه‌ 12 وه‌زير له‌ كابينه‌ وه‌زاريه‌گه‌ ك كازمى پيشكه‌شيان وه‌ په‌رله‌مان كردگه‌.
جى باسه‌، يه‌يش له‌وه‌ختيگه‌ زويتر كازمى ليستيگ وه‌ناو كانديده‌يل ئه‌را په‌رله‌مان كلكرد ئه‌را وه‌رگرتن 20 پۆست وه‌زارى ك ته‌نيا كانديده‌يل هه‌ردوگ وه‌زاره‌ت نه‌فت و خارجيه‌ى له‌تى نه‌وێ.
